CELEX: 32015D1010
Language: el
Date: 2014-11-18 00:00:00
Title: Απόφαση (ΕΕ) 2015/1010 του Συμβουλίου, της 18ης Νοεμβρίου 2014, σχετικά με την υπογραφή και την προσωρινή εφαρμογή πρωτοκόλλου της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου, για να ληφθεί υπόψη η προσχώρηση στην Ευρωπαϊκή Ένωση της Δημοκρατίας της Βουλγαρίας και της Ρουμανίας

27.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 162/1
            
         ΑΠΌΦΑΣΗ (ΕΕ) 2015/1010 ΤΟΥ ΣΥΜΒΟΥΛΊΟΥ
   της 18ης Νοεμβρίου 2014
   σχετικά με την υπογραφή και την προσωρινή εφαρμογή πρωτοκόλλου της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου, για να ληφθεί υπόψη η προσχώρηση στην Ευρωπαϊκή Ένωση της Δημοκρατίας της Βουλγαρίας και της Ρουμανίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη: τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217 σε συνδυασμό με το άρθρο 218 παράγραφος 5,
   την πράξη προσχώρησης του 2005, και ιδίως το άρθρο 6 παράγραφος 2,
   την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Στις 23 Οκτωβρίου 2006, το Συμβούλιο εξουσιοδότησε την Επιτροπή, εξ ονόματος της Ευρωπαϊκής Κοινότητας και των κρατών μελών της, να διαπραγματευθεί τα πρωτόκολλα για την τροποποίηση των συμφωνιών που συνήφθησαν μεταξύ της Ευρωπαϊκής Κοινότητας και των κρατών μελών της και τρίτων χωρών, όπως η ευρωμεσογειακή συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου (1), για να ληφθεί υπόψη η προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση.
            
         
               (2)
            
            
               Οι διαπραγματεύσεις με τη Δημοκρατία του Λιβάνου έχουν πλέον ολοκληρωθεί.
            
         
               (3)
            
            
               Το κείμενο του πρωτοκόλλου της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου, για να ληφθεί υπόψη η προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση («πρωτόκολλο») προβλέπει, στο άρθρο 8 παράγραφος 2 την προσωρινή εφαρμογή του πρωτοκόλλου πριν από την έναρξη ισχύος του.
            
         
               (4)
            
            
               Είναι λοιπόν σκόπιμο να υπογραφεί και να εφαρμοσθεί προσωρινά το πρωτόκολλο μέχρι να ολοκληρωθούν οι αναγκαίες διαδικασίες για τη σύναψή του,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η υπογραφή του πρωτοκόλλου της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου, για να ληφθεί υπόψη η προσχώρηση στην Ευρωπαϊκή Ένωση της Δημοκρατίας της Βουλγαρίας και της Ρουμανίας εγκρίνεται εξ ονόματος της Ένωσης με την επιφύλαξη της σύναψής του.
   Το κείμενο του πρωτοκόλλου επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν το πρωτόκολλο εξ ονόματος της Ένωσης και των κρατών μελών της.
   Άρθρο 3
   Υπό την επιφύλαξη αμοιβαιότητος, το πρωτόκολλο εφαρμόζεται προσωρινά από την ημερομηνία που προβλέπει, με την επιφύλαξη της ολοκλήρωσης των αναγκαίων για τη σύναψή του διαδικασιών.
   Άρθρο 4
   Η παρούσα απόφαση αρχίζει να ισχύει την ημέρα της έκδοσής της.
   
      Βρυξέλλες, 18 Νοεμβρίου 2014.
      
         
            Για το Συμβούλιο
         
         
            Ο Πρόεδρος
         
         S. GOZI
      
   
   
      (1)  ΕΕ L 143 της 30.5.2006, σ. 2.